Li-Fi-ով կահավորված սենյակ
**Li-Fi** (**Light Fidelity**), երկկողմանի, անլար հաղորդակցման տեխնոլոգիա։ Հասկացությունն առաջ է քաշվել Հարալդ Հաասի կողմից։ Տվյալների փոխանցման այս տեսակն օգտագործում է բաց տարածության մեջ տեսանելի լույսը առանց ռադիոհաղորդափողի (ի տարբերություն Wi-Fi-ի ռադիոալիքների)։ Այդպիսով, Li-Fi-ը պատկանում է VLC տեխնոլոգիաների դասին։

Պատմություն
-----------

Հարալդ Հաասը, ով դասավանդում է Էդինբուրգի համալսարանում, հաստատում է, որ հայտնագործել է Li-Fi-ը։ Նա համարվում է այդ հասկացության օգտագործման պիոները և pureLiFi-ի համահիմնադիրը։

Մյուս կողմից, Ֆուդանի համալսարանից չինացի գիտնականների մի խումբ ևս դիտարկվում է որպես այս տեխնոլոգիայի հայտնագործող։

Տեխնոլոգիայի դետալներ
---------------------

Որպես տեղեկատվության կրիչ` այս տեխնոլոգիան օգտագործում է լուսային դիոդների (LED) լույսը։ Կանխատեսվում է, որ Li-Fi շուկայի տարեկան աճի տեմպը 2013 և 2018 թվականների միջև կազմում է 82 % և 2018 թվականին կկազմի ավելի քան 6 միլիարդ դոլար։

Li-Fi-ի աշխատանքի սկզբունքը հետևյալն է. տեսանելի լույսով կապը (անգլ.՝ Visible light communications) գործում է լուսային դիոդներին լարման փոխանցման միջոցով, ընդ որում, շատ բարձր հաճախականությամբ, որը մարդկային աչքի համար տեսանելի չէ։

Լուսային ալիքները չեն կարող թափանցել պատերի միջով, ուստի Li-Fi-ի գործունեության շառավիղը շատ մեծ չէ։

### Կիրառման օրինակներ

PureLiFi-ը օգտագործման համար հասանելի Li-Fi համակարգի առաջին օրինակն է։ Այն ներկայացվել է 2014 թվականին Բարսելոնայում` Mobile World Congress-ի ժամանակ։

Bg-Fi-ը Li-Fi համակարգ է, որը բաղկացած է բջջային հեռախոսի հավելվածից և պարզ սարքավորումից` գույնի ընկալիչով, միկրոկարգավորիչով և ներքին ծրագրային ապահովմամբ։ Բջջային հեռախոսի էկրանից լույսը փոխանցվում է լույսի ընկալիչին, որը վերափոխում է այն թվային տեղեկատվության։ Լուսարձակող դիոդները հնարավորություն են տալիս համաժամացնել (ռուս.՝ синхронизироваться) բջջային սարքավորման հետ։

Ստանդարտներ
-----------

Wi-Fi-ի նմանությամբ, Li-Fi-ը ևս օգտագործում է IEEE 802.11 համանմանությամբ արձանագրություններ, սակայն այն կիրառում է տեսանելի լույսի դիապազոնի էլեկտրամագնիսական ալիքներ, որոնք ունեն ավելի լայն հոսքի շերտ։

IEEE 802.15.7 ստանդարտը սահմանում է PHY և MAC մակարդակներ։

Ստանդարտը սահմանում է ֆիզիկական (PHY) երեք մակարդակ` հոսքային տարբեր հնարավորություններով. 

* PHY I-ը ստեղծվել է արտաքին գործածության համար և աշխատում է 11.67-ից մինչև 267.6 Կիլոբիթ/վայրկյան արագությամբ։
* PHY II-ը հնարավորություն է տալիս տեղեկատվությունը փոխանցել 1.25-ից մինչև 96 Մեգաբիթ/վայրկյան արագությամբ։
* PHY III-ը նախատեսված է բազմակի աղբյուրների համար և աշխատում է 12ից մինչև 96 Մեգաբիթ/վայրկյան արագությամբ։

Տես նաև
-------

* Wi-Fi
* Bluetooth

Ծանոթագրություններ
------------------

1. ↑  Harald Haas. Harald Haas: Wireless data from every light bulb. ted.com.}}
2. ↑  "The Future's Bright - The Future's Li-Fi". *The Caledonian Mercury*. 2013 թ․ նոյեմբերի 29. Արխիվացված է the original 2015 թ․ նոյեմբերի 4-ին. Retrieved 2015 թ․ նոյեմբերի 29.
3. ↑  China achieves wireless Internet access via lightbulbs | ZDNet
4. ↑  Sherman, Joshua (2013 թ․ հոկտեմբերի 30). "How LED Light Bulbs could replace Wi-Fi". *Digital Trends*. Retrieved 2015 թ․ նոյեմբերի 29.
5. ↑  "Global Visible Light Communication (VLC)/Li-Fi Technology Market worth $6,138.02 Million by 2018". MarketsandMarkets. 2013 թ․ հունվարի 10. Retrieved 2015 թ․ նոյեմբերի 29.
6. ↑  Coetzee, Jacques (2013 թ․ հունվարի 13). "LiFi beats Wi-Fi with 1Gb wireless speeds over pulsing LEDs". *Gearburn*. Retrieved 2015 թ․ նոյեմբերի 29.
7. ↑  "pureLiFi to demonstrate first ever Li-Fi system at Mobile World Congress". Virtual-Strategy Magazine. 2014 թ․ փետրվարի 19. Արխիվացված է the original 2015 թ․ դեկտեմբերի 3-ին. Retrieved 2015 թ․ նոյեմբերի 29.
8. ↑  An IEEE Standard for Visible Light Communications Archived 2013-08-29 at the Wayback Machine. visiblelightcomm.com, dated April 2011.